**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės VALDOMų ĮMONių veiklos tikslų NUSTATYMO, jų vertinimo tvarkos aprašo patvirtinimo“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant patvirtinti Klaipėdos miesto savivaldybės (toliau – Savivaldybė) valdomų įmonių veiklos tikslų nustatymo, jų vertinimo tvarką.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės valdomų įmonių veiklos tikslų nustatymo, jų vertinimo tvarkos aprašas (toliau – Aprašas) parengtas, siekiant įgyvendinti Lietuvos Respublikos akcinių bendrovių įstatymo 371 straipsnio 2 dalyje ir Lietuvos Respublikos valstybės ir savivaldybės įmonių 11 straipsnio 2 dalyje (toliau – Įstatymai) įtvirtintą reikalavimą Savivaldybėms nustatyti Savivaldybės kontroliuojamų bendrovių ir savivaldybės įmonių (toliau – Savivaldybės valdomos įmonės) veiklos tikslus ir jų vertinimo tvarką.

Sprendimo projektas parengtas, vadovaujantis Savivaldybių turtinių ir neturinių teisių įgyvendinimo savivaldybės valdomose įmonėse tvarkos aprašu, patvirtintu Lietuvos Respublikos Vyriausybės 2007 m. birželio 6 d. nutarimu Nr. 567 „Dėl savivaldybių turtinių ir neturinių teisių įgyvendinimo savivaldybės valdomose įmonėse tvarkos aprašo patvirtinimo“.

**3. Kokių rezultatų laukiama.**

Aprašu siekiama įgyvendinti Įstatymų reikalavimus, užtikrinti Savivaldybės valdomų įmonių valdymo kokybę, kaip priemonę įmonių veiklos rezultatams gerinti, siekiant veiksmingos, efektyvios Savivaldybės valdomų įmonių veiklos.

**4. Sprendimo projekto rengimo metu gauti specialistų vertinimai.**

Negauta

**5. Lėšų poreikis sprendimo įgyvendinimui.**

Lėšų poreikis nenumatomas.

**6. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos pasekmės – bus įgyvendinti Įstatymų reikalavimai, užtikrinama Savivaldybės valdomų įmonių valdymo kokybė, kaip priemonė įmonių veiklos rezultatams gerinti, siekiant veiksmingos, efektyvios Savivaldybės valdomų įmonių veiklos.

Turto skyriaus vedėjas Edvardas Simokaitis